Politica d'Aragón

**[[Aragón]]** ye una comunidat autonoma espanyola composada por tres provincias constituida d'alcuerdo con a Constitución Espanyola y que a suya norma basica ye o Estatuto d'Autonomía seguntes l'articlo 81 d'a primera.

## Órganos de Gubierno
Os órganos de gubierno d'a comunidat autonoma son: a Deputación Cheneral d'Aragón, presidida por un President y As Corz.

## División administrativa
Seguntes o suyo estatuto d'autonomía Aragón s'articula en tres provincias divididas en 33 comarcas que a la suya vegada se subdividen en 730 municipios. Amás existen mancomunidatz (agrupacions voluntarias de municipios para aconseguir unas fins comunas).

## Partius politicos
Os partius politicos que actualment i hai en Aragón s'articulan tanto en l'eixe ezquierda-dreita tradicional como que en o grau d'aragonesismo politico.

* Partiu d'os Socialistas d'Aragón (PSOE-Aragón): federación aragonesa d'o PSOE, ye o prencipal partiu de centro-ezquierda d'a Comunidat. Dende as eleccions autonomicas de 2015 ye en o Gubierno chunto a la Chunta Aragonesista, estando o President d'Aragón Javier Lambán. En ambito municipal, ye a primera fuerza en concellos importants como Uesca, Utebo u Jaca.
* Partiu Popular d'Aragón (PP d'Aragón): organización aragonesa d'o PP. Ha gubernau en cuantas lechislaturas y disputa o espectro politico de centrodreita con Ciudadans. O suyo lider ye Luis María Beamonte. En ambito municipal, l'alcaldesa d'una d'as capitals de provincia, Teruel, ye d'iste partiu.
* Chunta Aragonesista (CHA): partiu orichinariament d'a Comunidat. S'articula como lo referent d'o nacionalismo aragonés y forma parte d'o Gubierno chunto a o PSOE-Aragón. A suya organización chuvenil, Choventut Aragonesista, s'aboca a l'independentismo. Esfiende o concepto d'Aragón como nación y empenta la promoción d'as luengas autoctonas (aragonés y catalán). O suyo lider ye José Luis Soro, actual consellero de Vertebración d'o Territorio, Mobilidat y Vivienda.
* Partiu Aragonés (PAR): partiu autoctono de centrodreita. Ha formau parte en anteriors lechislaturas d'o Gubierno chunto a o PP y sigue fendo-lo en una gran cantidat de concellos. Esfiende un nacionalismo moderau y lo suyo lider ye Arturo Aliaga López.
* Ezquierda Unida d'Aragón (IUA): federación aragonesa d'Ezquierda Unida. Entre cuantos decenios ha estau o referent d'a ezquierda en a Comunidat, consideración que comparte en os zaguers anyos con Podemos Aragón. En a lechislatura 2015-2019 conta con una cadiera, asignada a Patricia Luquin.
* Podemos Aragón (Podemos): federación aragonesa de Podemos. Chunto a IUA articula la ezquierda no autoctona en Aragón, estando a tercera fuerza en as Corz d'Aragón actualment. O suyo lider ye Nacho Escartín. En ambito municipal, forma parte d'organizacions satélite municipalistas como Zaragoza en Común (que forma lo Gubierno municipal d'a capital aragonesa, Zaragoza).
* Ciudadans d'Aragón (C's): organización aragonesa de Ciudadans. S'enmarca en a centrodreita chunto a lo PP y conta con 5 cadieras en as Corz d'Aragón, liderado por Susana Gaspar.

### Reparto de deputaus en a IX Lechislatura (2015-2019)




## Eleccions municipals

### Provincia de Uesca

### Provincia de Zaragoza

### Provincia de Teruel

## Prencipals concellos

### Zaragoza

### Uesca

### Teruel

## Referencias

## Se veiga tamién

* Deputación Cheneral d'Aragón
* As Corz d'Aragón